Ogge

Ogge er en innsjø i kommunene Birkenes og Iveland i Agder. Innsjøen ligger om lag 40 km nord for Kristiansand og har 360 holmer og skjær. Det er 17 km fra Sirekilen i sør til Lølandsfjorden i nord. Det har vært planer om å bygge hyttefelt nær innsjøen, men de ble stoppet, det samme gjorde planene om å regulere vassdraget. Området ved Ogge er også brukt til arrangementet Ogge Triathlon.

 Padling 
Ogge er et populært sted for padling, og det er tilrettelagt med mange leirplasser med utedo og grill på holmene i innsjøen. Svært lite av strandsonen er privateid. På en padletur kan man se elg og bever, det er et rikt fugleliv ved innsjøen, og man har fått stor ørret i vannet. Fvn.no meldte i 2017 at det ble satt rekord med en ørret på 6,7 kilo.

 Fotnoter 

 Referanser 

 Kilder 
Harald Flå og Lars Verket: Padlegleder i sør, ISBN 82-90164-04-1
Kjetil Reite: Ett døgn på Ogge. Fædrelandsvennen God Helg 21. juni 2008 side 20-21

 Eksterne lenker 
 Ogge padleguide

Kategori:Innsjøer i Agder
Kategori:Innsjøer i Birkenes
Kategori:Ivelands geografi
Kategori:Tovdalsvassdraget